पाएं अपने शहर की ताज़ा ख़बरें और फ्री ई-पेपरडाउनलोड करें
झांसी रोड स्थित जीवन सहारा हॉस्पिटल में भर्ती एक कोरोना संक्रमित मरीज की मंगलवार सुबह मौत हो गई। मृतक के बेटे ने अस्पताल प्रबंधन पर आरोप लगाए हैं। बेटे का कहना है कि अस्पताल की मेडिकल स्टोर से महंगी दवाईयां दी जा रही थीं। जब यहां से दवा नहीं खरीदीं तो इलाज नहीं किया। रात से इंजेक्शन नहीं दिया, इसलिए जान चली गई। मृतक के बेटे ने झांसी रोड थाने पहुंचकर शिकायत की लेकिन आवेदन न लेकर पुलिसकर्मियों ने थाने के बाहर लगी शिकायत पेटी में डालने के लिए कह दिया।
परिजन का आरोप- बाजार से महंगी दवाएं बेच रहा था
सेवानगर के रहने वाले 64 वर्षीय बालकृष्ण कोष्ठी की कोरोना टेस्ट रिपोर्ट 25 अप्रैल को पॉजिटिव आई थी। 26 अप्रैल को उन्हें जीवन सहारा अस्पताल में भर्ती कराया। बालकृष्ण के बेटे जयंत ने बताया कि अस्पताल के डॉक्टर जो दवा लिखते थे, वह दवा अस्पताल में स्थित मेडिकल स्टोर से ही खरीद रहे थे। बाद में पता लगा कि मेडिकल स्टोर बाजार से महंगी दवा बेच रहा है। बालकृष्ण के बेटे जयंत ने बताया कि जब हम बाजार से दवा लेकर आए तो डॉक्टरों ने इलाज करने से इनकार कर दिया। रात में इंजेक्शन नहीं लगाया। सुबह भी कोई देखरेख नहीं की, कुछ देर बाद मृत घोषित कर दिया।
इधर, अस्पताल प्रबंधन ने कहा- सारे आरोप गलत हैं
अस्पताल के प्रबंधक संजय मिश्रा का कहना है कि मरीज की हार्ट बीट अधिक बढ़ गई थी। ऑक्सीजन सेचुरेशन ठीक था लेकिन पल्स रेट 260 तक जा रही थी। हमने रात में ही बताया था कि मरीज की हालत बिगड़ रही है। कुछ भी हो सकता है। डॉक्टर व अन्य स्टाफ मरीज को स्टेबल करने में लगा था इसलिए इंजेक्शन नहीं लग पाया।
पैनेसिया अस्पताल का लाइसेंस निरस्त
ग्वालियर| जिला स्वास्थ्य एवं चिकित्सा अधिकारी डॉ. मनीष शर्मा ने पैनेसिया अस्पताल का लाइसेंस निरस्त कर दिया है। अस्पताल का लाइसेंस डॉ. नवनीत अग्रवाल के नाम से था। चूंकि कुछ दिन पूर्व उनका निधन हो गया था। इस कारण उनकी पत्नी ने कार्यालय में आवेदन देकर डॉ. अग्रवाल के निधन की सूचना दी। इस पर कार्रवाई करते हुए सीएमएचओ ने लाइसेंस निरस्त कर दिया। यदि मरीज किसी अन्य अस्पताल में भर्ती होने चाहे तो उन्हें शिफ्ट करने की अनुमति दी जाए।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn